jkorsvik/nowiki_second_scrape_merged huggingface dataset:
Tonje Unstad

Tonje Unstad (født 4. januar 1981) er en nordnorsk viseartist og låtskriver fra Liland i Evenes kommune i Nordland Fylke.

«Mygga & flua» henvender seg til folk med barnlig og åpent sinn i aldersklassen fra 2 til 102 år omtrent. (...) Det lekne, spretne musikkfølget hever sangene langt over middels nivå, likeså Unstads nære, gledesfylte, ømme, pene, morske, hviskende syngemåte – alt ettersom det passer.

Unstad debuterte med musikkalbumet Sett i april 2006. Hun har også blitt brukt som musiker og tekstforfatter i blant TV- og filmproduksjoner. Etter barneplata Mygga og flua i 2011 har hun også holdt konserter for barn. Tonje Unstad har gjort plateinnspillinger og turnéer med Jan Eggum og andre artister, samt besøkt en rekke barne- og ungdomsskoler gjennom Rikskonsertene. Hun har mottatt flere priser for arbeidet sitt.
I tillegg har Tonje Unstad i flere år vært instruktør i låtskriving for ungdom under NUK++ under Festspillene i Nord-Norge. Festivalen var også stedet der hun hadde noen av sine første sceneopptredener. Hun var i 15 år tilknyttet festivalen som deltaker, ledsager eller instruktør. I 2013 mottok hun Willy Oftedals Ærespris for dette arbeidet.
Utgivelsene Æ ror aleina, Mygga og flua og Svermere er gitt ut på Tonje Unstads eget selskap NOVISE.
Tonje Unstad kommer fra Liland i Evenes nord i Nordland. Hun bor nå i Tromsø.


== Diskografi ==
2006: Sett, utgitt på Kirkelig Kulturverksted
2009: Æ ror aleina, utgitt på NOVISE
2011: Mygga og flua, utgitt på NOVISE
2016: Svermere, utgitt på NOVISE/Musikkoperatørene
2018: Musling med melk, utgitt på NOVISEMedvirkning på plate, film, i TV-produksjoner og spill2001: Maria Solheim: Barefoot
2006: Smak av sommer, samleplate med blant andre Lars Lillo-Stenberg, Kari Bremnes og Karoline Krüger
2007: Elias og Kongeskipet (tekst og vokalbidrag)
2008: Ungene i gata og RockeRagnar (videospill der Unstad skrev sangtekster til musikk av Gaute Storaas)
2008: NRKs Ut i naturen (medkomponist til program)
2009: Petter Carlsen
2010: Amund Enger
2010: NRK Portrettprogram, Sangskatter
2011: Jan Eggum
2011: Lars Martin Myhre
2012: Forsvarets Musikkorps spiller Thorbjørn Egners barneviser (vokal)
2012: Sommer i P2: manus/musikkutvalg
2013: NRK TV: tekster til Barne-TV


== Priser og stipender ==
2006: Svarta Bjørn-stipendet, utdelt av Vinterfestuka i Narvik
2007: Statens Kunstnerstipend: etablererstipend
2010: Spellemannprisen 2009 i klassen vise for plata Æ ror aleina
2010: Evenes kommunes kulturpris
2010: Prøysenprisen
2011: Arvid Hanssenstipendet
2012: Spellemannprisen 2011 i klassen barneplate for Mygga og flua
2012: Harstad Sparebanks kulturpris
2012: Kardemommestipendet
2013: Willy Oftedals Ærespris
2019: Nominert til Spellemannprisen 2018 i klassen barnemusikk for Musling med melk
2020: Trygve Hoffs minnepris


== Referanser ==


== Eksterne lenker ==
(en) Tonje Unstad – kategori av bilder, video eller lyd på Commons 
http://www.an.no/cd/meningsfull-og-smart-tonje-unstad/r/1-33-5819442
Lars A. Tenmark

Lars Anker Tenmark opprinnelig Thøversen (født 20. mai 1893, død 25. mars 1987) var en norsk skipsfører i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.


== Evakueringen av Calais ==
Tenmark var fører av DS «Lysaker V», som 16. mai 1940 ankom Calais i Frankrike. Tyskland hadde angrepet Frankrike tidligere i måneden og den 24. mai gikk den 10. tyske panserdivisjon til angrep på Calais. Beleiringen av byen varte i fire dager og det ble foretatt evakuering av britiske, franske og andre allierte fra havnen inntil byen falt den 27. mai. Det norske skipet DS «Lysaker V» ble satt inn i evakueringen. Skipet ble utsatt for angrep fra tyske fly. DS «Lysaker V» tok om bord 750 franskmenn, nederlendere, belgiere og nordmenn, som var i behov av evakuering på grunn av den tyske fremrykkingen. DS «Lysaker V» førte de evakuerte fra Calais til Brest via Cherbourg.


== Utmerkelser ==
I statsråd 21. august 1942 ble skipsfører Tenmark på DS «Lysaker V» hedret med Krigskorset for sin innsats under evakueringen av Calais.Tenmark ble også tildelt Haakon VIIs Frihetskors.


== Referanser ==
Suspensjon (arbeidsforhold)

Suspensjon av arbeidsforhold foreligger hvor en arbeidstaker blir pålagt å fratre arbeidsforholdet mens saken undersøkes. Suspensjonen er midlertidig og innebærer at arbeidstakeren ikke har rett til å utføre sitt arbeid eller oppholde seg på arbeidsplassen. Arbeidstakeren har imidlertid rett til lønn mens han er suspendert.


== Suspensjon etter arbeidsmiljøloven ==
Arbeidsgiveren kan suspendere en arbeidstaker dersom det er grunn til å anta at arbeidstakeren har gjort seg skyldig i forhold som kan medføre avskjed. Det er ikke tilstrekkelig for suspensjon at det synes å være grunnlag for avskjed. I tillegg til dette må virksomhetens behov tilsi at arbeidstakeren må fratre mens saken undersøkes. Arbeidsgiveren må løpende vurdere om vilkårene for suspensjon er oppfylt.
Saksbehandlingen er som ved oppsigelse, så langt disse reglene passer. Spørsmålet om suspensjon må drøftes med arbeidstakeren og han har rett til å la seg bistå av en rådgiver. Beslutningen om suspensjon skal meddeles skriftlig til arbeidstakeren personlig eller ved rekommandert brev. Dersom suspensjonen varer lengre enn tre måneder må den ha særskilt grunnlag. I brevet skal arbeidstakeren opplyses om forhandlingsrett og søksmålsrett og fristene for dette. Domstolen kan kjenne en urettmessig supensjon ugyldig og virkningen er da gjeninntredelse og eventuell erstatning for både økonomisk og ikke-økonomisk tap (tort og svie).


== Suspensjon etter tjenestemannsloven ==
En tjenestemann kan midlertidig fjernes fra stillingen inntil det kan avgjøres om det er grunnlag for avskjed. Det er et vilkår at tjenestens tarv krever det og det er grunn til å anta at vedkommende har gjort seg skyldig i atferd som kan føre til avskjed, jf tjenestemannsloven § 16. Tjenestens tarv er ikke definert i loven. Det avgjørende er at det ville virke skadelig for tjenesten om vedkommende gjenopptok arbeidet før avgjørelse er truffet, samt at vedkommende kan forspille bevis.Suspensjonen skal heves dersom vedtak om avskjed ikke er truffet innen 6 måneder. Inntil avskjedsvedtak foreligger, har den suspenderte krav på stillingens lønn. Det kan gjøres fradrag for inntekt av annet arbeid i suspensjonstiden.
De såkalt uavsettelige embetsmenn, dvs. embetsmenn som bare kan avskjediges ved dom før oppnådd aldersgrense, kan også suspenderes. Det skal reises sak for domstolene straks det foreligger vedtak om suspensjon, jf Grunnlovens § 22.


== Referanser ==
SNL
Johann Friedrich Wilhelm Herbst

Johann Friedrich Wilhelm Herbst (født 1. november 1743 i Pedershage i Tyskland, død 5. november 1807) var en tysk teolog og entomolog med autornavnet Herbst.


== Liv og virke ==
Herbst var sønn av presten Nikolaus Herbst (1705–1773) og Anna Elisabeth von Oven (1721–1746). Han studerte teologi og underviste i Halle, senere i Berlin. Han ble presteordinert i 1769. Først var han prest i militæret, bl.a. ved militærakademiet Kadettenhaus i Berlin, senere hadde han andre stillinger i den evangeliske kirka.
Ved siden av prestegjerningen var han en interessert zoolog som beskrev flere arter. Han beskjeftiget seg særlig med å systematisere insekter og andre virvelløse dyr og publiserte en rekke innflytelsesrike bøker om temaet. Herbst var eier av en omfattende insektsamling.


== Litteraturliste - publikasjoner i utvalg ==
I samarbeid med Carl Gustav Jablonsky (red.): Naturgeschichte der in- und ausländischen Insekten (1783–1806, 10 bind). Den første komplette oversikten over biller (Coleoptera).
Anleitung zur Kenntnis der Insekten (1784–86, 3 bind)
Naturgeschichte der Krabben und Krebse (1782–1804, 3 bind)
Einleitung zur Kenntnis der Würmer (1787–88, 2 bind)
Natursystem der ungeflügelten Insekten (1797–1800, 4 deler)


== Litteratur ==
(de) Ursula Göllner-Scheiding: «Herbst, Johann Friedrich Wilhelm.» I Neue Deutsche Biographie (NDB). Bind 8, Duncker & Humblot, Berlin 1969, ISBN 3-428-00189-3, s. 592 f. (digitalisering).
(de) Johann Friedrich Wilhelm Herbst i Deutsche Biographie
Amy Williams

Amy Joy Williams (født 29. september 1982 i Cambridge) er en britisk skeletonkjører som deltok i de olympiske vinterleker 2010 i Vancouver.
Williams ble olympisk mester i skeleton under vinter-OL 2010 i Vancouver. Hun vant konkurransen foran Kerstin Szymkowiak og Anja Huber, begge fra Tyskland.
Hun ble nummer to i verdensmesterskapet i skeleton 2009 i Lake Placid.
Williams ble i 2010 utnevnt til medlem av Order of the British Empire for fortjenester av idrett.


== OL-medaljer ==
2010  Vancouver -  Gull i skeleton, damer  Storbritannia


== Referanser ==


== Eksterne lenker ==
(en) Amy Williams – Olympics.com 
(en) Amy Williams – Olympic.org 
(en) Amy Williams – Olympedia 
(en) Amy Williams – Sports-Reference (OL-resultater – arkivert) 
(en) Amy Williams – Storbritannias olympiske komité 
(en) Amy Williams – IBSF 
(en) Amy Williams – TheSports.org
Aksel Gresvig

Aksel Johan Andersen Gresvig (født 16. august 1876 i Fredrikstad, død 16. desember 1958) var en norsk banesyklist, idrettsleder og forretningsmann. 
Han etablerte sykkelforretningen A. Gresvig i Oslo i 1901, som produserte og solgte sykler, og vokste til en av de største sportskjedene i Skandinavia.
Gresvig var medstifter av Syklistenes Landsforening.
I perioden 1908-1911 var Gresvig president i Norsk Skøiteforbund, som representant fra Kristiania Skøiteklub. Og igjen i perioden 1915-1916, men da hadde forbundet endret litt på navnet til Norges Skøiteforbund. Han trakk seg imidlertid før tiden den 16. oktober 1916.Gresvig var også president i Norges Cykleforbund i perioden 1927/1928.
Som syklist representerte han klubben Kristiania Velocipedklub.


== Referanser ==


== Litteratur ==
Arnold Schätzer (1948). «Aksel Gresvig (æresmedlem)». Oslo skøyteklubb gjennom 50 år: 1898-1948. Oslo. s. 93–94.  [Tilgang for norske IP-adresser / Digitalisert på bokhylla.no av Nasjonalbiblioteket]


== Eksterne lenker ==
Bilder av Aksel Gresvig, Oslo museum
(no) Aksel Gresvig i Store norske leksikon
(no) Aksel Gresvig i Norsk biografisk leksikon
Kristiania Velocipedklub

Kristiania Velocipedklub var Norges første sykkelklubb. Den ble etablert som Christiania Velociped-Klub 9. januar 1882. Initiativtakere var brødrene Hans og Kristofer Berg og L.B.Gyldenskog.Klubben arrangerte det første internasjonale sykkelritt i Norge 21. juni 1885, på en travbane på Slependen i Bærum.Kjente syklister som representerte klubben var bl.a. Aksel Gresvig.


== Referanser ==


== Litteratur ==
Georg Apenes (1993). Hjulrytterne kommer. Cappelen. ISBN 82-02-14100-1.
Rudolf Felder

Rudolf Felder (født 2. mai 1842, død 29. mars 1871) var en østerriksk entomolog og jurist.
Som zoolog arbeidet blant annet med å klassifisere insekter: Særlig sommerfugler, blant annet flere store svalestjerter. Han har beskrevet (autor) flere arter, mange sammen med sin far Cajetan Felder. Sammen bygde de opp en stor insektsamling.


== Publikasjoner ==
1859 – Lepidopterologische Fragmente. Wiener Entomologische Monatschrift 3:390–405. – (medforfatter sammen med: Felder C.)
1860 eller 1861 – Lepidopterorum Amboinensium a Dre L. Doleschall annis 1856 – 1868 collectorum species novae, diagnostibus collustratae. Sitzungsberichten der k. Akademie der Wissenschaften zu Wien, Jahr.
1865 – Reise der österreichischen Fregatte Novara um die Erde. . . .. Zool. Theil. Vol. 2, Part 2. Lepidoptera. (Wien.) (medforfatter sammen med: Felder, C og Alois Friedrich Rogenhofer)


== Annen litteratur ==
Schiner, J.R., 1872: Rudolph Felder. Ein Nachruf. Verhandlungen der kaiserlich-königlichen zoologisch-botanischen Gesellschaft in Wien, 22: 41-50.
Anonym 1871: [Felder, R.]  Petites Nouv. Ent. 1(30):122
Gilbert, P. 2000: Butterfly Collectors and Painters. Four centuries of colour plates from The Library Collections of The Natural History Museum, London. – Singapore, Beaumont Publishing Pte Ltd.
Kerstin Szymkowiak

Kerstin Szymkowiak (født Jürgens 19. desember 1977) er en tysk skeletonkjører som deltok i de olympiske vinterleker 2010 i Vancouver.
Szymkowiak vant en olympisk sølvmedalje i skeleton under vinter-OL 2010 i Vancouver. Hun kom på andreplass i konkurransen bak britiske Amy Williams
Hun har vunnet tre bronsemedaljer i VM i skeleton, 2004 i Königssee 2008 i Altenberg og 2009 i Lake Placid.


== OL-medaljer ==
2010  Vancouver -  Sølv i skeleton, damer  Tyskland


== Eksterne lenker ==
Offisielt nettsted 
(en) Kerstin Szymkowiak – kategori av bilder, video eller lyd på Commons 
(de) Kerstin Szymkowiak – Munzinger Sportsarchiv 
(en) Kerstin Szymkowiak – Olympics.com 
(en) Kerstin Szymkowiak – Olympic.org 
(en) Kerstin Szymkowiak – Olympedia 
(en) Kerstin Szymkowiak – Sports-Reference (OL-resultater – arkivert) 
(en) Kerstin Szymkowiak – IBSF
Crimetime Orchestra

Crimetime Orchestra er et norsk mini-storband som spiller eksperimentell jazz og frijazz. 
Orkesteret ble startet i 2002 etter en hyllestkonset til bassist Bjørnar Andresen året før. Andresen var selv med i bandet og ledet det til han døde i 2004. Orkesteret består av en fast kjerne medlemmer, mens resten av bestetningen kan variere fra konsert til konsert. 
Orkesteret ga ut debutalbumet Life is a Beautiful Monster i 2004 på Jazzaway Records. I 2009 ga de ut Atomic Symphony, og ble for det nominert til Spellemannprisen 2009 i åpen klasse. 


== Medlemmer ==
Følgende musikere er eller har vært involvert i Crimetime Orchestra:

Jon Klette: altsaksofon
Vidar Johansen: tenorsaksofon
Bugge Wesseltoft: tangenter og elektronikk
Gisle Johansen: tenorsaksofon
Bjørnar Andresen: bass
Paal Nilssen-Love: slagverk og perkusjon
Ingebrigt Håker Flaten: bass
Per Zanussi: bass
Hild Sofie Tafjord: valthorn
Kjetil Møster: saksofon
Sjur Miljeteig: trompet
Øyvind Brække: trombone
Anders Hana: gitar
Øyvind Brække: trombone
Mats Eilertsen: bass
Per Oddvar Johansen: slagverk
Stian Westerhus:  gitar
Håkon Kornstad:  saksofon
Håvard Wiik: piano


== Referanser ==


== Eksterne lenker ==
(en) Crimetime Orchestra på Discogs
Cajetan Freiherr von Felder

Cajetan Freiherr von Felder (født 19. september 1814, død 30. november 1894) var en østerriksk entomolog og jurist.
Som zoolog arbeidet blant annet med å klassifisere insekter: Særlig sommerfugler, blant annet flere store svalestjerter. Han har beskrevet (autor) flere arter, mange sammen med sin sønn Rudolf Felder. Sammen bygde de opp en stor insektsamling.


== Publikasjoner ==
1859 – Lepidopterologische Fragmente. Wiener Entomologische Monatschrift 3:390–405. – (medforfatter sammen med: Rudolf Felder)
1865 – Reise der österreichischen Fregatte Novara um die Erde. . . .. Zool. Theil. Vol. 2, Part 2. Lepidoptera. (Wien.) (medforfatter sammen med: Rudolf Felder og Alois Friedrich Rogenhofer)


== Referanser ==
Anja Huber

Anja Huber (født 20. mai 1983 i Berchtesgaden) er en tysk skeletonkjører som deltok i de olympiske vinterleker 2006 i Torino, og 2010 i Vancouver.
Huber vant en olympisk bronsemedalje i skeleton under vinter-OL 2010 i Vancouver. Hun kom på tredjeplass i konkurransen bak britiske Amy Williams og Kerstin Szymkowiak fra Tyskland
Hun har vunnet to gullmedaljer i VM i skeleton, 2008 i Altenberg vant hun både damekonkurransen og mixed lag.


== OL-medaljer ==
2010  Vancouver -  Bronse i skeleton, damer  Tyskland


== Eksterne lenker ==
(en) Anja Selbach – kategori av bilder, video eller lyd på Commons 
(de) Anja Huber – Munzinger Sportsarchiv 
(en) Anja Huber – Olympics.com 
(en) Anja Huber – Olympic.org 
(en) Anja Huber – Olympedia 
(en) Anja Huber – Sports-Reference (OL-resultater – arkivert) 
(de) Anja Huber – Tysklands olympiske komité 
(en) Anja Huber – IBSF 
(en) Anja Huber – TheSports.org
Knud Øyen

Knud Iversen Øyen (1865–1942) var en norsk jurist og Høyrepolitiker som var justisminister 1926–28, fylkesmann i Hedmark 1926-1935, og ekspedisjonssjef i Justisdepartementet 1910-26.Han var sønn av en fjellbonde i Folldal i nordre Østerdalen. Han tok artium i 1886 og ble cand.jur. i 1891. I årene 1891-92 var han først fullmektig og deretter kompanjong i Johan Castbergs advokatkontor på Gjøvik. Han arbeidet i Justisdepartementet fra 1892. Han ble byråsjef i 1898 og ekspedisjonssjef i 1910.Han bodde fra 1901 på Ljan og deltok i kommunepolitikken i Aker kommune. Han var varaordfører i to perioder 1908-1913, og satt i formannskapet 1905–13 og 1917-19. Han var også styremedlem i Akers sparebank 1918–28.Øyen var justisminister i Ivar Lykkes regjering fra 26. juli 1926 til 27. januar 1928,Bare tre måneder før han ble statsråd hadde han blitt utnevnt til fylkesmann i hjemfylket Hedmark. Mens Øyen var statsråd, var fylkesfullmektig Peder Hommelstad konstituert amtmann.Øyen ble ridder av St. Olavs Orden i 1912, og kommandør i 1936. Han var også kommandør av Nordstjerneordenen.


== Referanser ==


== Eksterne lenker ==
(no) Knud Øyen hos Norsk senter for forskningsdata
Norsk nevropsykologisk forening

Norsk Nevropsykologisk Forening er en interesseforening tilsluttet Norsk Psykologforening. Foreningen har som formål å fremme nevropsykologi i Norge, stimulere nasjonal og internasjonal kontakt, bidra til nevropsykologisk utviklingsarbeid og drive opplysningsvirksomhet. Foreningen arrangerer møter og kurs for norske nevropsykologer. Foreningen ble stiftet i 1996 og hadde i februar 2012 361 medlemmer.Organisasjonen utgir tidsskriftet Nevropsykologi : Medlemsblad for Norsk Nevropsykologisk Forening


== Referanser ==


== Eksterne lenker ==
Norsk Nevropsykologisk Forenings nettsider
Berge Mevatne

Berge Mevatne (født 15. april 1897, død 21. september 1978) var en norsk skipsfører i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.
Mevatne var fra Tysnes i Hordaland og reiste ut i utenriksfart i 1914. Han tok styremannskolen i 1917, radioskolen i 1919 og skipsførerskolen i 1921.Fra 1939 var Mevatne kaptein på Christian Haalands rederi sin DS «Alaska».


== Redningsskip i konvoifart ==
Mevatne førte i 1942 DS «Alaska». Skipet hadde tatt om bord last i Colombo på Ceylon. Den 8. oktober kom skipet til Freetown i Vest-Afrika og den 16. oktober sluttet DS «Alaska» seg til konvoi SL 125 med Storbritannia som mål. Den 30. oktober ble DS «Alaska» utpekt til redningsskip, da konvoiens opprinnelige redningsskip var senket.
Det britiske troppetransportskipet «President Doumer» ble torpedert av en tysk undervannsbåt og gikk ned. DS «Alaska» tok opp overlevende, men ble i løpet av tiden dette tok skilt fra konvoien. DS «Alaska» ble selv torpedert og sterkt skadet. Til tross for dette klarte skipsfører Mevatne å bringe skip og mannskap til sikker havn i Portugal, etter at de 53 overlevende fra «President Doumer» var overført til en britisk korvett. Skipet ankom Lisboa 13. november.


== Utmerkelser ==
I statsråd 2. juli 1943 ble skipsfører Mevatne tildelt Krigskorset «for fremrakende [sic] innsats ved å bringe d/s «Alaska» i havn under særdeles vanskelige og farefulle omstendigheter». Den lange innstillingen om dekorering var kommet til etter Handelsdepartementets initiativ, med tilslutning fra Forsvarsdepartementet og Nortraship. Krigskorset ble tildelt av kong Haakon under en audiens i 1943. For sin innsats under krigen ble Mevatne også tildelt Krigsmedaljen. Mevatne ble også hedret av britene og utnevnt til offiser av Order of the British Empire. Videre mottok Mevatne Lloyd's War Medal for Bravery at Sea og Norges rederiforbunds gullmedalje.


== Referanser ==
Jon Montgomery

Jon Montgomery (født 6. mai 1979 i Russell i Manitoba) er en canadisk skeletonkjører som deltok i de olympiske vinterleker 2010 i Vancouver. Montgomery ble olympisk mester under lekene, idet han vant konkurransen foran Latvia Martins Dukurs og Aleksandr Tretjakov fra Russland.
I verdensmesterskapet i skeleton i 2008 i Altenberg ble han nummer to, både i ener og i mixedlag.
Montgomery har siden 2013 vært programleder for den canadiske utgaven av The Amazing Race.


== OL-medaljer ==
2010  Vancouver -  Gull i skeleton, menn  Canada


== Referanser ==


== Eksterne lenker ==
(en) Offisielt nettsted 
(en) Jon Montgomery – kategori av bilder, video eller lyd på Commons 
(en) Jon Montgomery – Olympics.com 
(en) Jon Montgomery – Olympic.org 
(en) Jon Montgomery – Olympedia 
(en) Jon Montgomery – Sports-Reference (OL-resultater – arkivert) 
(en) Jon Montgomery – Canadian Olympic Committee 
(en) Jon Montgomery – IBSF 
(en) Jon Montgomery – TheSports.org
One Cold Winter’s Night

One Cold Winter's Night er det andre konsertalbumet til det amerikanske progressiv/power metal-bandet Kamelot.
Albumet ble utgitt 14. november 2006, og er det første til bandet med keyboardist Oliver Palotai. Konserten ble innspilt på Rockefeller Music Hall i Oslo 11. februar 2006, og er også utgitt på DVD.


== Sporliste ==
CD 1Intro: «Un Assassinio Molto Silenzioso»
«The Black Halo»
«Soul Society»
«The Edge of Paradise»
«Center of the Universe»
«Nights of Arabia»
«Abandoned»
«Forever»
Keyboardsolo
«The Haunting (Somewhere in Time)»
«Moonlight»CD 2«When the Lights Are Down»
«Elizabeth»
«March of Mephisto»
«Karma»
Trommesolo
«Farewell»
Curtain Call/Outro
Epilogue [japansk bonus]DVDIntro: «Un Assassinio Molto Silenzioso»
«The Black Halo»
«Soul Society»
«The Edge of Paradise»
«Center of the Universe»
«Nights of Arabia»
«Abandoned»
«Forever»
Keyboardsolo
«The Haunting»
«Moonlight»
«When the Lights Are Down»
«Elizabeth»
«March of Mephisto»
«Karma»
Trommesolo
«Farewell»
Curtain Call/Outro


== Personell ==
KamelotRoy Khan – vokal
Thomas Youngblood – gitar
Glenn Barry – bassgitar
Casey Grillo – trommer
Oliver Palotai – keyboardGjesteartisterSascha Paeth – gitar på «Moonlight»
Simone Simons – vokal på «The Haunting»
Mari Youngblood – vokal på «Center of the Universe», «Abandoned» og «Elizabeth pt I, II & III»
Elisabeth Kjærnes – vokal på «Nights of Arabia» og «March of Mephisto»
Snowy Shaw – spiller Mephisto på «March of Mephisto»
Karianne Kjærnes, Marianne Follestad og Kristian Kjærnes – kor
Shagrath – stemmen til Mephisto på «March of Mephisto»
Liv Nina Mosveen – vokal «Elizabeth»
Cinzia Rizzo – vokal på «Un Assassinio Molto Silenzioso»


== Eksterne lenker ==
(en) One Cold Winter's Night på MusicBrainz
Martins Dukurs

Martins Dukurs (født 31. mars 1984 i Riga) er en latvisk skeletonkjører som deltok i De olympiske vinterleker i 2006 i Torino, 2010 i Vancouver og 2014 i Sotsji.
Dukurs vant en olympisk sølvmedalje i skeleton under Vinter-OL 2010 i Vancouver, bak gullvinneren Jon Montgomery fra Canada. Han vant sølvmedalje også under Vinter-OL 2014 i Sotsji.
Han vant gull i VM i 2011, 2012, 2015, 2016, 2017 og 2019.
Under Vinter-OL 2022 i Beijing, ble han nummer 7.


== OL-medaljer ==
2010  Vancouver -  Sølv i skeleton, menn  Latvia
2014  Sotsji -  Sølv i skeleton, menn  Latvia


== Referanser ==


== Eksterne lenker ==
(de) Martins Dukurs – Munzinger Sportsarchiv 
(en) Martins Dukurs – Olympics.com 
(en) Martins Dukurs – Olympic.org 
(en) Martins Dukurs – Olympedia 
(en) Martins Dukurs – Sports-Reference (OL-resultater – arkivert) 
(lv) Martins Dukurs – Latvias olympiske komité 
(en) Martins Dukurs – IBSF 
(en) Martins Dukurs – TheSports.org
Aleksandr Tretjakov

Aleksandr Vladimirovitsj Tretjakov (russisk: Александр Владимирович Третьяков; født 19. april 1985 i Krasnojarsk) er en russisk skeletonkjører som deltok i de olympiske vinterleker 2006 i Torino, 2010 i Vancouver og 2014 i Sotsji.
Tretjakov vant en olympisk bronsemedalje i skeleton under vinter-OL 2010 i Vancouver. Han kom på tredjeplass i konkurransen bak Jon Montgomery fra Canada og Martins Dukurs fra Latvia. I 2014 ble han olympisk mester i skeleton.
Under Vinter-OL 2022 i Beijing, ble han nummer 4.


== OL-medaljer ==
2014  Sotsji –  Gull i skeleton, menn  Russland
2010  Vancouver –  Bronse i skeleton, menn  Russland


== Referanser ==


== Eksterne lenker ==
(de) Aleksandr Tretjakov – Munzinger Sportsarchiv 
(en) Aleksandr Tretjakov – Olympics.com 
(en) Aleksandr Tretjakov – Olympic.org 
(en) Aleksandr Tretjakov – Olympedia 
(en) Aleksandr Tretjakov – Sports-Reference (OL-resultater – arkivert) 
(en) Aleksandr Tretjakov – IBSF 
(en) Aleksandr Tretjakov – TheSports.org